Edo Peročević
<s>Eduard "Edo" Peročević (Sarajevo, 3. listopada 1937. - Zagreb, 29. travnja 2007.), hrvatski kazališni, televizijski i filmski glumac.</s>

<s>Životopis</s>

<s>Eduard Peročević rodio se u Sarajevu, 3. listopada 1937.</s><s>Po završetku Kazališne akademije u Zagrebu od 1962. godine tri godine kao glumac radi u istarskom kazalištu u Puli, gdje je odigrao velik broj uloga.</s><s>Kako je u Puli sve više zamirao kazališni život, Peročević dolazi u Zagreb, gdje djeluje kao slobodni umjetnik.</s>

<s>Od 1969. godine bio je radijski voditelj.</s><s>Iste je godine prvi u bivšoj Jugoslaviji počeo voditi emisije uživo, tj. emisiju »Porodični semafor«.</s><s>Od 1979. godine radi i kao voditelj na tadašnjoj Televiziji Zagreb.</s><s>U svojem glumačkom životu nastupao je i kao pjevač i kao plesač.</s><s>Najzapamćeniji je po ulogama oca u filmu "Vuk samotnjak", konduktera Saperlota u filmu "Vlak u snijegu", Lukača u seriji »Povratak u Vučjak«, Damira Travice iz serije "Smogovci".</s>

<s>Umro je iznenada u 70-oj godini života, u Zagrebu.</s>

<s>Televizijske uloge 
 "Bibin svijet" kao gospodin Laprdić (2007.)
 "Odmori se, zaslužio si" kao profesor Gušić (2006.)
 "Bitange i princeze" kao načelnik (2005.)
 "Tuđinac" (1990.)
 "Dirty Dozen: The Series" kao vozač (1988.)
 "Putovanje u Vučjak" kao Jakob Lukač (1986.)
 "Smogovci" kao Damir Travica (1982.-1986.)
 "Brisani prostor" kao Jokas (1985.)
 "Nepokoreni grad" kao konspirator (1981.)
 "Mačak pod šljemom" kao komesar (1978.)
 "Nikola Tesla" (1977.)
 "U registraturi" (1976.)
 "Kuda idu divlje svinje" (1971.)</s>

<s>Filmske uloge 
 "Duga mračna noć" kao zamjenik sobnog (2004.)
 "Ispovijed koju niste zavrijedili" (1999.)
 "Maršal" kao Jure (1999.)
 "Garcia" (1999.)
 "Kanjon opasnih igara" kao speleolog (1998.)
 "Djed i baka se rastaju" kao Franjo (1996.)
 "Prepoznavanje" kao Milan (1996.)
 "Posebna vožnja" (1995.)
 "Olovna pričest" (1995.)
 "Cijena života" kao Tuco (1994.)
 "Vrijeme za ..." kao Ilija (1993.)
 "Priča iz Hrvatske" (1991.)
 "Vrijeme ratnika" (1991.)
 "Leo i Brigita" kao Karlo Doxa (1989.)
 "Život sa stricem" (1988.)
 "Obećana zemlja" (1986.)
 "Horvatov izbor" kao Jakob (1985.)
 "Tajna starog tavana" kao inspektor (1984.)
 "Zadarski memento" (1984.)
 "Banović Strahinja" (1983.)
 "Hoću živjeti" (1982.)
 "Tamburaši" (1982.) kao Mika
 "Gosti iz galaksije" kao redaktor (1981.)
 "Samo jednom se ljubi" (1981.)
 "Tajna Nikole Tesle" (1980.)
 "Čovjek koga treba ubiti" (1979.)
 "Posljednji podvig diverzanta Oblaka" (1978.)
 "Vlak u snijegu" kao kondukter Saperlot (1976.)
 "Izbavitelj" kao policajac (1976.)
 "Kuća" kao Vlado (1975.)
 "Lov" kao Božo (1974.)
 "Živjeti od ljubavi" kao nastavnik (1973.)
 "Harmonika" (1972.)
 "Vuk samotnjak" kao otac (1972.)
 "Makedonski dio pakla" kao Dime Pavtar (1971.)
 "U gori raste zelen bor" (1971.)
 "Ana i Eva" (1970.)
 "Hranjenik" (1970.)
 "Kratka noć" (1970.)
 "Lisice" kao Baletić (1969.)
 "Ljubav i poneka psovka" kao Luka (1969.)
 "Događaj" (1969.)
 "Donator" (1969.)
 "Priča o Saku i Vancetiju" (1968.)</s>

<s>Vanjske poveznice</s>

<s>Hrvatski filmski glumci
Hrvatski kazališni glumci
Hrvatski televizijski glumci
Biografije, Sarajevo
Hrvatski TV-voditelji</s>

